[{"text_idx": "#000000", "text": "Koolitusmuljed ja koolitustest ajendatud mo\u0303tted\nRaamatututvustused ja raamatutest ajendatud mo\u0303tted"}, {"text_idx": "#000002", "text": "Artikkel on kokku pandud Reet Karro kiiresti u\u0308leskirjutatud ma\u0308rkmete po\u0303hjal ja on katkendlikum kui Binnie Dansby poolt tegelikult o\u0308eldu."}, {"text_idx": "#000004", "text": "Ko\u0303ige olulisem, mida meeles pidada, on, et manifesteerimine po\u0303hineb heldusel. Selle saamine, mida tahad, ei ole u\u0308hesuunaline ta\u0308nav. Olen ma valmis ka ise andma? Olen ma valmis korraga andma ja vastu vo\u0303tma? Viibides looduses, isegi metsistunumas parginurgas vo\u0303i vo\u0303satukas, kus taimed vabalt kasvada saavad ra\u0308a\u0308kimata po\u0303lislaanest, tunnetab igau\u0308ks, et loodus on ku\u0308lluslik, universum on helde ja kogu aeg andmises. Need on inimesed, kes kipuvad vinguma, et neil ei ole piisavalt. See ei ole loogiline! Kust see tuleb?"}, {"text_idx": "#000005", "text": "Meenutagem, mis toimus ko\u0303ige esimesel korral, kui vo\u0303tsime vastu ku\u0308llust. O\u0303hk, kogu maailma o\u0303hk, va\u0308rskendav ja kosutav, tulvas meie avanevatesse kopsudesse , ja ... Oli see aeglane, su\u0308gav hingeto\u0303mme, samal ajal, kui kopsud omas tempos, ja\u0308rkja\u0308rguliselt o\u0303huga ta\u0308itusid? U\u0308mbritsesid meid teadlikud, tervendatud ja armastusse avardunud inimesed? To\u0303ena\u0308oliselt mitte! Kuidas vo\u0303isimegi uskuda, et helde universum on helde, kui meie kopsud lausa plahvatasid avatuks, ja me kohe pa\u0308rast seda valus kokku to\u0303mbusime! Siiski on meid su\u0308nnist saati oodanud ja veel ootamas imelised, veel lahti pakkimata kingitused, nii palju kingitusi. Oleme nii mitmekihilised ja -mo\u0303o\u0303tmelised, et kui avame endas u\u0308he tasandi, mo\u0303jutab see ka ko\u0303iki teisi. Loomeprotsess pole lo\u0303ppenud, vaid ja\u0308tkub kogu aeg."}, {"text_idx": "#000006", "text": "Meil on va\u0308a\u0308rarvamus, et kui temal on, siis mina ei saa seda. See ei ole nii! Me ei pruugi saada sama va\u0308rvi vo\u0303i mudelit, kuid siiski saame seda!"}, {"text_idx": "#000007", "text": "Mis on ku\u0308llus? Juba seegi, et olen siin. Su\u0308gaval su\u0308dames ma tean, et olen su\u0308ndinud ku\u0308llusesse. Teadvustan, et universum on helde. Kuhu suunan oma ta\u0308helepanu? Kas ta\u0308nulikkusele selle ku\u0308lluse eest, vo\u0303i nappusele/puudusele? Kas sellele, mida ma tahan, vo\u0303i sellele, mida ei taha. Arvestagem, et hirmul on va\u0308hem jo\u0303udu!"}, {"text_idx": "#000008", "text": "Kas mu sissehingamise alguses on endiselt foobiline va\u0308rin? Olen ma valmis sellest lahti laskma, selle asemel hingama lo\u0303o\u0303gastunult haigutades? Olen ma valmis lubama oma kehal va\u0308riseda ja vo\u0303beleda?"}, {"text_idx": "#000010", "text": "U\u0308hiskonna teadvust toidetakse emau\u0308sas. Hetkel toidetakse u\u0308hiskonna teadvust kohast, et oleme u\u0308ksi ja eraldatud, mitte sellest kohast, et teeme seda koos. Ohvriteadvus u\u0308tleb, et mina ei muuda midagi, mina ei loe! Meie planeeti juhib ahnus ja idee, et ei ja\u0308tku piisavalt, kuid see on patriarhaalne. Samas algab ko\u0303ik u\u0308ksikisikust, nii et need mo\u0303tted tuleks tervendada u\u0308ksikisiku tasandil."}, {"text_idx": "#000011", "text": "Keegi on o\u0308elnud, et raha on ko\u0303ige puhtam armastusenergia, hoia see ringluses. See on energia, mis on saanud materiaalse kuju. Energia, mis pole ringluses, stagneerub, ta\u0308pselt nagu armastuski. Selle na\u0308ide on ko\u0303ige kaunimalt serveeritud maitsev toit \u2013 kui see kusagile seisma ja\u0308tta, muutub see juba paari pa\u0308evaga teadusprojektiks. Raha on energia. Kas see on ringluses ja kas sellega on liidetud armastus? Vo\u0303ime lihtsalt valida nimetada raha heaks, armastavaks energiaks. Kui me seda ei tee, vo\u0303ime tahta sellest vo\u0303imalult ruttu vabaneda, vo\u0303i kuhugi nurka seisma panna. Ku\u0308simused neile, kes arvavad, et raha ja armastus ei sobi kokku: \u201eKas teie armastus on va\u0308listav ja suunatud ainult asjadele, mis teile meeldivad? Vo\u0303i armastate ko\u0303ike ja ko\u0303iki? Teil on valik: armastus vo\u0303i hirm? Elu vo\u0303i surm?\u201c Pu\u0308u\u0308dkem panna armastus igasse lausesse, mis ra\u0308a\u0308gib ressurssidest. Suhtugem ka oma ostudesse nagu armastusse. Vo\u0303ime kirjutada rahale armastuskirja ja kutsuda ta ku\u0308lla!"}, {"text_idx": "#000012", "text": "Fu\u0308u\u0308siline universum on ema (mater), mateeria, naiselik. Spirituaalne universum (spirit, vaim) on mehelik. Eesma\u0308rk on vaimu materialiseerida ja mateeriat vaimuga ta\u0308ita ehk vaimustada."}, {"text_idx": "#000013", "text": "Ko\u0303ik, kes u\u0308tlevad, et ei arva midagi vo\u0303i ei taha ra\u0308a\u0308kida Jumalast, neil on keeruline ra\u0308a\u0308kida ka isast vo\u0303i neil on keerulised suhted isaga. Jumal on u\u0308ks, seal oleme u\u0308hendatud."}, {"text_idx": "#000014", "text": "So\u0303nad on olulised! Me valime so\u0303nad ja so\u0303nad hakkavad manifesteerima reaalsust. Me anname so\u0303nadele energiat ja need manifesteeruvad. Nad su\u0308nnitavad asju. So\u0303nad on meele va\u0308lja tulistatavad kuulid. Kas nad lo\u0303hkevad armastuses vo\u0303i surmas?"}, {"text_idx": "#000016", "text": "Kuidas ma ennast praegu tunnen? (Tunnetan aistinguid oma kehas.)\nMida ma soovin va\u0308ljendada? (Uurin oma mo\u0303tteid ja teadvustan emotsioone.)\nMis on see, mida ma soovin praegu luua? (Uurin ja visandan tegevusplaani.)"}, {"text_idx": "#000017", "text": "Kuidas ma ennast praegu tunnen? (Tunnetan aistinguid oma kehas.)"}, {"text_idx": "#000020", "text": "Siia vo\u0303iks veel lisada ku\u0308simuse \u201eMillist toetust ma praegu vajan?\u201c."}, {"text_idx": "#000022", "text": "Va\u0308a\u0308rtustagem oma su\u0308ndimise fakti. Oma keha loomine emau\u0308sas on suurim saavutus! Iga hingeto\u0303mbega toidame seda tuld! Ko\u0303ik inimolendid on praegu su\u0308nni ja tervenemise protsessis. Me ei pea kogu aeg ko\u0303iki teisi korda tegema. To\u0308o\u0308tagem su\u0308u\u0308tusega iseendas, siis tekitame va\u0308hem konflikte ja kaost."}, {"text_idx": "#000023", "text": "Tugevdagem oma valgusolemust, see on nagu lo\u0303kke toitmine. See on va\u0308ga va\u0308estav, sest nii toidame iseennast, toetame oma tuld. Igau\u0308hel on vo\u0303ime vastata jumalikule iseendas. Igau\u0308ks meist ma\u0308rkab neid, kes on seda juba teinud, sest nad ma\u0308rkavad seda iseendas. Tunneme alati a\u0308ra inimese, kellel on hetkel tu\u0308kike jumalast, seeto\u0303ttu, et neil see on!"}, {"text_idx": "#000024", "text": "Iga hingamisterapeut, iga inimestega tegeleja vo\u0303iks ko\u0303igepealt ise ta\u0308ielikult endasse integreerida mo\u0303tted: \u201eMina olen su\u0308u\u0308tu! Mina olengi valgus ja puhtus! Minu kohalolu loob tervendava muutuse.\u201c Ja \u201eMa va\u0308a\u0308rin armastust ja kaastunnet\u201c. Vaja on vaid valmisolekut olla kohal enda ja teiste jaoks, ka pimedates paikades."}, {"text_idx": "#000025", "text": "Me vaatame va\u0308lja ja na\u0308eme seda, mida oleme juba na\u0308inud endasse vaadates. Me oleme lubanud endal kogeda jumalikku su\u0308u\u0308tust ja terviklikkust. Kui otsime seda teistes, siis ka leiame seda, isegi kui see on hoolikalt peidetud. Kui vaatame va\u0308lja ja na\u0308eme inimeste ilu, armsust vms, on see suurim kingitus, mis meil on anda. Ka iga kingitus, mida teeme, on fu\u0308u\u0308siline meenutus minu kohalolust selle inimese elus."}, {"text_idx": "#000027", "text": "Kui teil on midagi, mille suhtes tunnete end ebamugavalt, looge sellega suhe. Mo\u0303elge la\u0308bi ka enda jaoks ebamugavad teemad, na\u0308iteks surm ja haigused. Elu pole parem ega halvem kui surm, aga meil kui loovatel isikutel on valik, kummale energiat anda. Samuti on aeg vaadata u\u0308le oma uskumused, mis mind enam ei teeni, iga asja kohta!"}, {"text_idx": "#000030", "text": "See, mida me iseendast arvame, kajastub me suhetes, sest me ju ei kasva ega muutu ega arene u\u0308ksi. Ma va\u0308a\u0308rin kogu oma armastust ja kaastunnet. Kaastunne on eluenergia. Suhte kogemus on to\u0303eline elusoleku ja siinoleku kogemus. Kui alistume u\u0308hendatusse, juhtub ime. Tulgem koju ja austagem iseennast selles protsessis. Austagem iseennast kui selle muutuse u\u0308ht osa."}, {"text_idx": "#000032", "text": "Armastus, headus ja ta\u0308nulikkus \u2013 need ko\u0303ik on tegelikult andestus ning nende pakkumine on u\u0308htlasi ka andestamine, ehk ette andmine (inglise keeles on andestamine \u201cforgiving\u201d (fore+giving). Andestamine peaks olema pidevalt ja\u0308tkuv protsess ja elustiil. Catherine Ponder on o\u0308elnud, et kellel on probleem, on midagi andestada."}, {"text_idx": "#000035", "text": "Kui inimene ei tea, mida ta tahab teha ja mis on ta su\u0308dame su\u0308gavaim eesma\u0308rk, seisab ta silmitsi loojateadvusega. To\u0303ena\u0308oliselt on ta jo\u0303udnud juba va\u0308ga ko\u0303rgele, et seisab nu\u0308u\u0308d silmitsi nii suure negatiivsusega. Teadke, et te ei oleks siin, kui teil poleks eesma\u0308rki! Sellisel juhul tuleks leida vo\u0303imalus olla teenimises, isegi kui see ta\u0308hendaks ta\u0308navalt pru\u0308gi u\u0308les korjamist. Suurim u\u0308lesanne on olla kohal selles olukorras, kus oleme.... Teadmatus, mida ma tegelikult teha tahan, vo\u0303ib olla nii koorem kui ro\u0303o\u0303m. Selles olukorras on meil lo\u0303pmatult palju vo\u0303imalusi ja valikuid. Na\u0308hkem, kui suur o\u0303nnistus on olla elus, ta\u0308ielikus huvipuuduses, kuid ikkagi elus. Na\u0308hkem, kui suur o\u0303nnistus on elu. Vo\u0303ib na\u0308iteks osta 10 eredava\u0308rvilist heeliumiga ta\u0308idetud o\u0303hupalli ja ka\u0308ia nendega terve pa\u0308ev ringi. O\u0303htul vo\u0303ib minna mo\u0303nda vaesesse linnaossa ja kinkida iga o\u0303hupall igale negatiivsena tunduvale inimesele. Ja vo\u0303ta endale u\u0308ks aasta, mille jooksul to\u0308o\u0308tada iga pa\u0308ev veidi aega raamatuga \u201cKursus imetegudes\u201d (originaalpealkiri \u201cA Course in Miracles\u201c)."}, {"text_idx": "#000036", "text": "Rasedusest ja su\u0308gavast u\u0308hendatud hingamisest"}, {"text_idx": "#000037", "text": "Rasedus pole vaid bioloogiline protsess. Ema ja tema u\u0308sas arenev laps on u\u0308hendatud. Neid mo\u0303jutab ka ko\u0303ik see, mis toimub nende u\u0308mber ja isegi see, mida telerist na\u0308idatakse \u2013 so\u0303jad, va\u0308givald. Ema ko\u0303hus on laps siiski kaitstud, va\u0308line jo\u0303uab temani summutatult ja pehmendatult. Hea oleks, kui lapse su\u0308ndimise ajaks oleksid ko\u0303ik ema negatiivsed mo\u0303tted tervendatud, sest siis ei vo\u0303ta laps neid omaks. Kartus, et su\u0308gav u\u0308hendatud hingamine vo\u0303iks arenevale lootele kahjulikult mo\u0303juda la\u0308htub seisukohast: \u201cOlen u\u0308ksi ja eraldatud.\u201d Laps on va\u0308ga teadlik olend, kes on oma ema valinud. On tehtud uuring, millest selgus, et need lapsed, kelle emad lapseootuse ajal toetusega hingasid, on 6-7-aastaselt tervemad, parema enesehinnanguga, teadlikumad jne. Ka hingamisterapeutide endi lapsed, kes ju su\u0308gava u\u0308hendatud hingamisega eostamisest saadik kokku puutuvad, on selge na\u0308ide tarkusest, ilust ja terviklikkusest."}, {"text_idx": "#000040", "text": "Tuleks o\u0303ppida vo\u0303tma elu va\u0308hemto\u0303siselt \u2013 sellest oleks palju abi."}, {"text_idx": "#000041", "text": "Kolimine on su\u0308nd. Hea, kui see on pehme! Vo\u0303id valida ja\u0308a\u0308da vanasse koju/mugavasse u\u0308ska, ent kui Sa valid kolida, avane ko\u0303igile vo\u0303imalustele. Vo\u0303ib tulla ka ta\u0308iesti uusi vo\u0303imalusi!"}, {"text_idx": "#000042", "text": "Uudishimu ja ku\u0308simused on loomingulisuse alus."}, {"text_idx": "#000044", "text": "\u201eLuba endal kohale ja\u0308a\u0308da! Unusta so\u0303na \u201epean\u201c ja a\u0308ra avalda endale survet!\u201c"}, {"text_idx": "#000045", "text": "Hilinemiskalduvuse u\u0308le kurtvale ku\u0308sijale: \u201eOtsusta, et su ajastus on ta\u0308iuslik ja vo\u0303ta endale aega. Aeg on sinu oma. Kui olen so\u0303lminud kokkuleppe, pu\u0308u\u0308an olla o\u0303igeks ajaks kohal, et na\u0308idata oma respekti. Kui peab ootama, on alati midagi teha \u2013 lugeda, mediteerida. Aeg on paindlik. A\u0308ra heida ajale midagi ette. Mulle meeldib jo\u0303uda o\u0303igeks ajaks. Ent kui ei jo\u0303ua, ei tunne end pahasti, ega keegi teine ka.\u201c"}, {"text_idx": "#000047", "text": "Loe Binniest la\u0308hemalt ja vaata videoid lehel "}, {"text_idx": "#000051", "text": "Juugakotta po\u0308o\u0308rdub harva nii \u201eu\u0308lekvalifitseeritud\u201c kliente, kui see keskeale la\u0308henev magistrikraadiga naine. Tal oli olnud la\u0308hedasi kokkupuuteid klassikalise psu\u0308hhoteraapia, kognitiiv-ka\u0308itumusliku teraapia, su\u0308steemse pereteraapia, hingehoiu ja perekonstellatsioonidega. Ta oli ise o\u0303ppinud ja o\u0303petanud mitut nii keha kui meelt ho\u0303lmavat teraapialiiki. Ka osa tema teadusto\u0308o\u0308st uuris terapeutilisi la\u0308henemisi."}, {"text_idx": "#000052", "text": "Lisaks oli ta o\u0303ppinud reikit, ts\u030cakrate aktiveerimist ja kogu keha energetiseerimist. Ning oli seda viimasel ajal heade tulemustega regulaarselt praktiseerinud."}, {"text_idx": "#000053", "text": "Po\u0303hjus, miks ta ko\u0303ige sellega tegelenud oli, ei olnud ainult huvi vo\u0303i soov teisi aidata, vaid otsene vajadus \u2013 nimelt oli ta nooruses la\u0308bi elanud ra\u0308nga trauma, mille tagaja\u0308rjena tekkis ja\u0308a\u0308v fu\u0308u\u0308siline puue. Samuti pidi ta vahetama eriala, sest talle senini ideaalselt sobinud eriala, milles teda loeti va\u0308ga andekaks ja perspektiivikaks, eeldas terase vaimu ko\u0303rval ka tervet ja ha\u0308stifunktsioneerivat keha. Mo\u0303neks ajaks oli talle tundunud, et ta on kaotanud kogu oma elu ning sellest s\u030cokist ja ja\u0308rgnenud depressioonist va\u0308ljatulek oli vo\u0303tnud aastaid. O\u0303nnetuse ja\u0308rel oli talle tundunud, et keegi ei mo\u0303ista tema kaotuse suurust \u2013 olid ju purunenud ta unistused ja ideaalid \u2013 kaasa ja ema ei jaksanud, ei tulnud kaasa, la\u0308hedaste empaatial oli piir. Ko\u0303ike oli liiga palju. Selle ko\u0303igega toime tulemiseks oli naine valinud hakata ko\u0303ike kontrollima ja ratsionaliseerima, elades oma peas, kaugenedes kehast."}, {"text_idx": "#000054", "text": "Lisaks oli tal olnud raske su\u0308nd (nabano\u0308o\u0308r u\u0308mber kaela, na\u0308ost sinine, ei hakanud hingama), surmala\u0308hedane kogemus imikueas (ko\u0303hugripp, ei saadud tilgutit peale panna, sest ei saadud veene ka\u0308tte), isa va\u0308givaldsus ja vanemate lahutus 1-aastaselt ja va\u0308ikelapseeas elu koos o\u0308o\u0308valvetes ka\u0308iva emaga elamisko\u0303lbmatuks tunnistatud puumajas, ku\u0308lmetused ja kopsupo\u0303letikud, u\u0308ksinda a\u0308rkamised (kord jooksis ta isegi o\u0308o\u0308sa\u0308rgiga ta\u0308navale), kopsupo\u0303letikuga haiglasolekud, ilma emata, so\u0303ltudes o\u0303dede armulikkusest \u2013 kogu varase lapsepo\u0303lve pidi ta veetma palju o\u0303htuid ja o\u0308id u\u0308ksinda oma hirmude keskel, oli a\u0308rev, neurootiline ja kannatas enureesi all. Algklassides oli talle meeleha\u0308rmi teinud esimest aastat koolis to\u0308o\u0308tava klassijuhataja juures ebasoosingusse sattumine \u2013 soosingus olid kuulekad ka\u0308suta\u0308itjad, tema polnud harjunud no\u0308o\u0308ri mo\u0308o\u0308da ka\u0308ima. Po\u0303hikoolis oli ta o\u0303nneks juhtgrupis koos teiste heade o\u0303ppijatega, u\u0308leja\u0308a\u0308nud koolimuljed olid positiivsed."}, {"text_idx": "#000059", "text": "Esimesel seansil koges naine vo\u0303imsaid energiaid. Ko\u0303ik praktikad, mida ta oli kunagi o\u0303ppinud, muutusid elavaks, nende energiad so\u0308o\u0308stsid, tormlesid ja voolasid la\u0308bi tema. See kinnitas veelgi otsust ja\u0308tkata kogu kuuriga."}, {"text_idx": "#000061", "text": "Naine hakkas nutma, ning tunnetas nii ise, kui ka oli tunda, et see on va\u0308ikese tu\u0308druku nutt. U\u0308hel hetkel hakkas ta ko\u0308hima ja ko\u0308his nii mo\u0303ndagi endast va\u0308lja."}, {"text_idx": "#000062", "text": "Kurguvo\u0308o\u0308 seansil, lo\u0303viasendis hingates, suutis naine end ta\u0308ielikult ko\u0303igist piirangutest vabastada ja kurgus olevat klompi korralikult va\u0308ljutada. Juba pikali hingates ilmnes, et tal on tugev lihasturvis kogu kaela ulatuses, ka kurgu ees ja lo\u0303ua all, terapeut aitas seda seansi ajal lo\u0303dvendada ja sulatada. Naisele meenus, kuidas ta oli u\u0308likooli ajal, eriti enne eksameid pabistades, olnud kael ta\u0308iesti ja\u0308ik ja kange. Seansi lo\u0303pu poole tundis naine, kuidas keskkanalis jooksis energia ta\u0308iesti vabalt, puusades oli tajutav seksuaalenergia ja su\u0308da oli ha\u0308sti lahti."}, {"text_idx": "#000063", "text": "Kaelaseansil naine ha\u0308a\u0308litses terapeudi julgustusel ja tunnetas, kuidas ta ha\u0308a\u0308l la\u0308heb ja\u0308rjest madalamaks. See ei olnud enam va\u0308ike tu\u0308druk, ega ka ta\u0308iskasvanud naine, vaid need olid mo\u0308o\u0308dunud po\u0303lved, kes la\u0308bi tema ha\u0308a\u0308litsesid. Energia hakkas kehas liikuma, vaagen va\u0308rises ja vabises ning ka seksuaalenergia aktiveerus. Naine sai ha\u0308sti kontakti ka oma vihaga, mis juba pa\u0308eva jooksul a\u0308rrituse kujul u\u0308les oli tulnud."}, {"text_idx": "#000064", "text": "Rindkereseansil naine nuttis ja ha\u0308a\u0308litses vo\u0303imsalt, saades kontakti nooruses, trauma ja\u0308rel nutetud nutuga ja tunnetatud meeletu kurbusega. Lo\u0303puks tundis ta, kuidas energia liikus vabalt la\u0308bi ka\u0308te, kehapooled olid tasakaalustunud ja tema olemus oli ja\u0308lle terviklik!"}, {"text_idx": "#000065", "text": "Enne diafragma- ja ko\u0303huseanssi elas naine u\u0308liintensiivset elu, ka\u0308is budistlikul enesearengukoolitusel ja jungiaanlikus tantsuteraapias ning energeetilise tervendaja-selgeltna\u0308gija juures. Ta sai teada, et on su\u0308dameinimene, kes oma tundlikkuse to\u0303ttu vo\u0303tab enda sisse vo\u0303o\u0303raid emotsioone, samuti on ta pidanud vanemate programmi enda omaks."}, {"text_idx": "#000066", "text": "Seansil tunnetas naine kuklapingete leevenemist terapeudi reiki ja massaaz\u030ci mo\u0303jul, seda, kuidas ta hirm u\u0308ksioleku ees vabanes ko\u0303hust, jalad hakkasid niude-nimmelihase venitamise ajal nagu iseendast liikuma ja alako\u0303htu hingata oli kergem, kui varem. Ta tunnetas suurt kogu keha vabanemist u\u0308levalt alla ja kogu keha orgasmi."}, {"text_idx": "#000067", "text": "Kogu seansija\u0308rgne na\u0308dal oli teistsugune \u2013 keha oli vabam, olemine kirkam, kehapooled tasakaalustunumad, sees sisemine rahu. Samal ajal ka\u0308is terapeut biodu\u0308naamilise hingamise ta\u0308iendkoolitusel ja sai oma o\u0303petajalt konkreetselt selle kliendi toetamise osas ha\u0308id soovitusi. Oli tal ju esimene kord to\u0308o\u0308tada nii suure silmna\u0308htava traumaga inimesega."}, {"text_idx": "#000068", "text": "Terapeut tuli 7., vaagnaseansile va\u0308rskete, ta\u0308iendkoolitusel kogutud kogemustega, mis olid saadud nii sealsel vaagnaseansil kommenteeritud na\u0308idisseanssi vaadates, na\u0308idisseanssi eeskujuks vo\u0303ttes grupikaaslast toetades kui grupikaaslase toetusel ise hingates. Seansi eel tehti tantristlikku aktiivmeditatsiooni, nagu enamasti selle piirkonna aktiveerimiseks ikka tehtud on. Naine ko\u0308his ja va\u0308ljutas limaklompi, nagu ko\u0303igi viimaste seansside ajal. Ta tundis, et tema selg ja kael ei ole harjunud siuglema, vigastatud kehapool ei suuda teda piisavalt toetada."}, {"text_idx": "#000069", "text": "Uuendusena alustati seanssi ennast seistes hingates, keha lihas- ja sidekude samal ajal lo\u0303dvestades, venitades ja lahti rullides (myofascial unwinding). See sobis va\u0308ga ha\u0308sti. Naine la\u0308ks su\u0308gavale endasse, hingas avatult, liigutas end u\u0308lisuure amplituudiga ja tema mo\u0303lemad kehapooled aktiveerusid. Terapeut, kes naist lahtirullumise ajal toetas, ma\u0308rkas oma u\u0308llatuseks, et viimase traumast vigastatud lihastes on jo\u0303udu ja elu."}, {"text_idx": "#000070", "text": "Pikaliasendis hingates oli ko\u0303ik teisiti, kui varem. Naise keha liikus rohkem ja teadlikumalt. U\u0308htegi korda ei vajanud ta ko\u0308himist, sest ko\u0303ik oli juba va\u0308lja ko\u0308hitud. Puusanukkide ja jalgade massaaz\u030c to\u0303i u\u0308les ma\u0308lestusi, ka\u0308ed ja na\u0308gu hakkasid surisema (kehapoolte erinevust ei olnudki tunda). U\u0308hel hetkel tundis naine enda sees vonklemas spiraali, mis algas o\u0303ndraluust ja ulatus peani. Ta oli ro\u0303o\u0303mus, et Kundalini energia on a\u0308rganud. Lo\u0303dvestumise ajal hakkasid tema silme eest la\u0308bi jooksma kaunid va\u0308rvilised su\u0308mbolid, mis seostusid tal Vana-India ornamentide ja sanskriti keelega. Samal ajal kuulis ta sahisevat ha\u0308a\u0308lt, mis oli nii tugev, et summutas muusika ja u\u0308hta\u0308kki vaibus. Naine juurdles, ega ta ei ole hulluks la\u0308inud, kui ta na\u0308eb pilte ja kuuleb ha\u0308a\u0308li. \ud83d\ude0a Pa\u0308rast seanssi arutades rahustas terapeut teda, et tema vaimse tervisega on ko\u0303ik ha\u0308sti, hingamine lihtsalt avab rohkem infokanaleid, kui oleme harjunud vastu vo\u0303tma ja tundub, et tema u\u0308liteadvuse saatis talle olulisi so\u0303numeid."}, {"text_idx": "#000071", "text": "Kokkuvo\u0303ttes oli naine rahul, et ta valis selle kuuri la\u0308bi teha, sest see aitas tal muutuda terviklikumaks ja liikuvamaks ning tervendada endas nii mo\u0303ndagi, millele ainult ratsionaalsusele, hingele, vaimule vo\u0303i meelele suunatud teraapiad ligi ei pa\u0308a\u0308se."}, {"text_idx": "#000072", "text": "Terapeut on samuti va\u0308ga rahul ja ta\u0308nulik. Nii suure fu\u0308u\u0308silise traumaga inimesi ei olnud varem tema poole po\u0308o\u0308rdunud. Vo\u0303iks ka o\u0308elda, et mitte ka nii tugeva vaimuga inimesi, sest see naine oli elluja\u0308a\u0308miseks sunnitud karastuma ja oma vaimu tugevaks tegema. Seeto\u0303ttu oligi terapeut seanssidel esialgu ettevaatlik ja oma juhendamises mitte nii konkreetne ja otsustav, kui teiste klientidega, kes va\u0308hem traumatiseeritud ja olekult ja\u0308releandlikumad. Kuid o\u0303nneks tuli enne kuuri viimast seanssi vahele biodu\u0308naamilise hingamise terapeutide koolitus, kust saadud isiklikud kogemused, innustus ja konkreetsed soovitused aitasid tal teraapia suure la\u0308bimurdeni viia. Suur ta\u0308nu sellele kliendile nende kogemuste eest, samuti tema valmisoleku eest avaneda, areneda ja terveneda ning muidugi ka ta\u0308nuavaldused meetodi loojale Giten Tonkovile ja Eestis seda o\u0303petavale Nisarga Eryk Doboszile! Aita\u0308h! Aita\u0308h! Aita\u0308h!"}, {"text_idx": "#000075", "text": "Tartus pakub seda teraapiat Reet Karro, kes on nii siinse kogemusliku loo autor kui selles mainitud terapeut."}, {"text_idx": "#000077", "text": "Fotod on illustratiivsed. Ta\u0308name portaali ."}, {"text_idx": "#000078", "text": "Lubame loole viidata koos allika nimetamisega. Pikema katkendi vo\u0303i terviku avaldamise soovi korral palume u\u0308hendust vo\u0303tta aadressil reet@juugakoda.ee"}, {"text_idx": "#000079", "text": "Tartus juba 2010. aasta lo\u0303pust terapeudi ja koolitajana tegutsenud Reet Karro tegutses esimesed aastad riskivabalt va\u0308ikestes ruumides, nimetades oma teraapiategevuse katusettevo\u0303tet Hingamisstuudioks ja reikikoolituste katusettevo\u0303tet Tartu Reiki Kooliks. Nende kuue aasta jooksul ka\u0308is tema juures va\u0308ga erinevate probleemidega kliente, kellest paljud said leevendust stressile, a\u0308revusele, madalale enesehinnangule, depressioonile, mo\u0303ned isegi raskematele ha\u0308iretele ja haigustele. Tema reikikoolitused ei andnud ainult ettevalmistust endale ja teistele reiki vahendamiseks, vaid oli paljude jaoks elumuutev kogemus, vo\u0303imalus oma hoiakute u\u0308mberhindamiseks, kasvamiseks ja vo\u0303imestumiseks. 2016. aasta lo\u0303pus otsustas Reet lo\u0303puks oma tegevust laiendada, riskida ja investeerida, et luua senisest suurem ja kvaliteetsem keskus, kus tahaksid oma u\u0308ritusi korraldada ka teised tegijad. Suuremad ruumid olid olemas samas Karlova A\u0308rimajas, majahaldur no\u0303ustus need omal kulul u\u0308mber ehitama ja remontima."}, {"text_idx": "#000080", "text": "Esialgu olid ruumid ra\u0308a\u0308mas ja kauasest seismisest tolmused ja o\u0303nnetud."}, {"text_idx": "#000081", "text": "U\u0308mberehituse plaani aitas la\u0308bi mo\u0303elda ehitusettevo\u0303tja Tiina Ilus. Otsustati ja\u0308tta esikuseinad alles, muud va\u0308iksed boksid lammutada, et tekiks 30 m2 meditatsiooni-, hingamis-, koolitussaal ning ja\u0308tta keskuse lo\u0303ppu va\u0308ike teraapiaruum ja ko\u0308o\u0308k."}, {"text_idx": "#000082", "text": "Ehitajad olid su\u0308damega asja juures, see ei olnud neile suvaline objekt, vaid ruum, kus inimesed peaksid tundma end ha\u0308sti. Remont valmis juba 16. jaanuariks. Esialgu olid ruumid remonditud, kuid lagedad. Edsasised kuud kulusid nende sisustamiseks, keskuse kontseptsiooni la\u0308bimo\u0303tlemiseks ja uue keha loomiseks. Aega lisasid ka mo\u0303ned esile tulnud ehitusvead, millele ja\u0308lile saamine ja korda tegemine no\u0303udis u\u0308ksjagu nuputamist ja tegutsemist."}, {"text_idx": "#000083", "text": "Vaatamata sellele, et uus keha ja uue nimega keskus olid va\u0308lja kuulutamata, toimus uutes ruumides kogu aeg vana nime all tegevus, hingamiso\u0303htud, reikikoolitused ja teraapiaseansid. Nauditi avarust, valgusku\u0308llasust ja ilusaid vaateid."}, {"text_idx": "#000085", "text": "Saalis on o\u0303hku ja avarust"}, {"text_idx": "#000086", "text": "Abiruum-panipaika valgus tuleb la\u0308bi suure saali helesiniste kardinate"}, {"text_idx": "#000087", "text": "Abiruum-panipaika ilmestab Tuuli Vahesaare o\u0303huline po\u0303randalamp"}, {"text_idx": "#000089", "text": "Nu\u0308u\u0308d, juuni algul, on keskus sisustatud ja sai lo\u0303puks valmis uus juriidiline keha, mis on OU\u0308 Juugakoda, uue keskuse nimi on samuti Juugakoda. Miks Juugakoda? Mida juuga ta\u0308hendab, kas see tuleb so\u0303nast \u201cjooga\u201d? Ei, see tuleneb sanskritikeelsest so\u0303nast \u201cyuga\u201d ehk ajastu. Juugakoda on uue ajastu koda. Kellele aga ei meeldi sanskriti keelest laenamine, vo\u0303ib mo\u0303ista so\u0303na \u201cJUUGA\u201d hoopiski ta\u0308htlu\u0308hendina, kus J ta\u0308histab ja\u0308tkusuutlikku, UU uut ajastut, GA koosloomist ja A ahhaa-elamusi. Loe kogu ta\u0308hendusva\u0308lja siit. Koda on aga lihtsalt poeetiline ja algupa\u0308rane so\u0303na kodu kohta. Juugakoda on ka Juuga kodu"}, {"text_idx": "#000090", "text": "OU\u0308 Juugakoda po\u0303hitegevusalaks on planeeritud muu koolitus, lisategevusaladeks muud tervishoiualad ja massaaz\u030c. Koolitustegevus koondatakse Tartu JK Energiakooli alla ning teraapiategevuse ja massaaz\u030ci katusettevo\u0303tteks saab Juuga Teraapiakeskus. Juugakoda ja\u0308tkab Hingamisstuudio u\u0308hiskondlikku algatust, keskkonnahoidliku mo\u0303tteviisi, terviklikkusele suunatud terviseka\u0308sitluse ja u\u0308hiskondliku muutuse esilekerkimist kajastavate uudiskirjade va\u0308lja andmist."}, {"text_idx": "#000091", "text": "Loodame, et piduliku avamise ootuses Juugakoja avastab rohkemgi inimesi, kui seni. Olete oodatud!"}, {"text_idx": "#000092", "text": "mida teeb biodu\u0308naamilise hingamise ja traumavabastuse terapeut enda toetamiseks\nKoolitusmuljed ja koolitustest ajendatud mo\u0303tted\nRaamatututvustused ja raamatutest ajendatud mo\u0303tted"}, {"text_idx": "#000094", "text": "Sellest veebist Juugakoda.ee on terapeut Reet Karro ettevo\u0303tte Juugakoda veebileht, kust leiab tervise-, enesearengu- ja koolitusinfot.\nOU\u0308 Juugakoda on aga teraapiate ja koolituste korraldamiseks loodud firma."}]